[{"text_idx": "#000000", "text": "Kratero estas senprofita eldona projekto"}, {"text_idx": "#000001", "text": "La projekto volas havebligi verkojn, kiuj estas publika havajo, kiel modernstilaj bitlibroj kaj doni al ili la eblon revivig\u0302i papere danke al lau\u0306menda presado. Ni ankau\u0306 eldonas originajn kaj tradukitajn verkojn, c\u0302efe en Esperanto."}, {"text_idx": "#000002", "text": "Sesdek s\u0302akproblemoj el 1909, estis la unua libro pri s\u0302ako verkita en Esperanto. En c\u0302i tiu reeldono, c\u0302iuj bildoj de s\u0302aktabuloj estas g\u0302isdatitaj. Ankau\u0306 ni aldonis novajn s\u0302aktabulajn bildojn en la solvoparton de la libro por faciligi la legadon. La verko restas tiel kiel g\u0302i estis verkita de J. Paluzi\u0301e (Barcelono. 1860-1938), krom pri la modernigo de kelkaj mallongigoj au\u0306 la plibonigo de la aspekto de la s\u0302aknotacio."}, {"text_idx": "#000003", "text": "La Reg\u0302o de la Montoj"}, {"text_idx": "#000004", "text": "Verkita antau\u0306 pli ol jarcento kaj duono, La Reg\u0302o de la Montoj tute aktuale alvokas kontrau\u0306 la internacia blindeco pri monprofito akirita per loka perforto. La au\u0306toro jam avertis la legantojn pri tio, kiel la ekonomiaj retoj influas la tutmondajn konfliktojn, substrekante kiel egoisma individualismo fortigas la maljustecojn. Certe indas legi verkon, en kiu nia mondo ankorau\u0306 troe klare spegulig\u0302as."}, {"text_idx": "#000005", "text": "Kun 158 ilustraj\u0302oj de G. Dore\u0301."}, {"text_idx": "#000006", "text": "Rakontoj de Mistero kaj Imago"}, {"text_idx": "#000009", "text": "C\u0302i tiu libreto kombinas kvar rakontojn de Perrault, tradukitaj de Pe\u0301roline Sarpy kaj publikigitaj en 1908, kun belaj bildoj de du konataj ilustristoj: Arthur Rackham (1867-1939) kaj William Heath Robinson (1872-1944)."}, {"text_idx": "#000010", "text": "Skizo pri teorio de Esperanto"}, {"text_idx": "#000011", "text": "Skizoj pri Teorio de Esperanto de Ernest Drezen aperis en 1931 kaj traktas el g\u0302enerala vidpunkto gramatikon, fo\u00adnetikon, morfologion, sintakson, se\u00admantikon, etimologion kaj enhavas interesajn vidpunktojn kiuj ankorau\u0306 povas pensigi la nuntempan leganton.\nKrom la historia valoro kiun la verko reprezentas, g\u0302iaj interesaj skemoj, preskau\u0306 elektronikstilaj, montras la pioniran laboron de la au\u0306toro. C\u0302i tiu reeldono proponas redesegnitajn versiojn de tiuj originalaj grafikaj\u0302oj por faciligi g\u0302ian legadon."}, {"text_idx": "#000012", "text": "La fina batalilo estis verkita de Theodora Wilson Wilson en 1916. La verko antau\u0306vidis la atombombon kaj estis malpermesita la sekvan jaron de sia publikigo pro sia pacemo. G\u0302i estas sciencfikcia romano kun forta religia influo."}]